Diari Oficial de la Generalitat Valenciana


Sumari del DOGV 5584, del 24-08-2007 (2007/10827)

RESOLUCIÓ de 24 de maig de 2007, de la Direcció General de Seguretat Industrial i Consum de la Conselleria d'Empresa, Universitat i Ciència, per la qual s'actualitza provisionalment l'autorització a l'entitat Associació d'Investigació de les Indústries de la Construcció-AIDICO-Institut Tecnològic de la Construcció, per a actuar com a organisme de control.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5584

Data del DOGV
:   24-08-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/10022


Data del document
:   24-05-2007

Organisme emissor
:   Conselleria d'Empresa, Universitat i Ciència

Tipus de document
:   Resolució

Descriptors 

:   * indústria de la construcció
    * centre d'investigació

RESOLUCIÓ de 24 de maig de 2007, de la Direcció General de Seguretat Industrial i Consum de la Conselleria d'Empresa, Universitat i Ciència, per la qual s'actualitza provisionalment l'autorització a l'entitat Associació d'Investigació de les Indústries de la Construcció-AIDICO-Institut Tecnològic de la Construcció, per a actuar com a organisme de control. [2007/10663]  
Vista la sol·licitud presentada per Ramón Congost Vallés, en nom i representació de l'entitat Associació d'Investigació de les Indústries de la Construcció-AIDICO-Institut Tecnològic de la Construcció, amb domicili social en el carrer Benjamín Franklin, número 17, del Parc Tecnològic de Paterna (València), per a l'ampliació d'autorització d'actuació com a organisme de control en l'àmbit reglamentari de la certificació de conformitat per a ciments blancs, ciments per a usos especials i ciments d'aluminat de calci de conformitat amb el Reial Decret 1313/1988.  
Atesa la Llei d'Indústria 21/1992, de 16 de juliol (Boletín Oficial del Estado de 23 de juliol de 1992).  
Atés l'article 5.a) i restants del Reial Decret 2200/1995, de 28 de desembre, pel qual s'aprova el Reglament de la Infraestructura per a la Qualitat i la Seguretat Industrial (Boletín Oficial del Estado de 6 de febrer de 1996).  
Atés el Reial Decret 411/1997, de 21 de març, pel qual es modifica el Reial Decret 2200/1995, de 28 de desembre, pel que s'aprova el Reglament de la Infraestructura per a la Qualitat i Seguretat Industrial.  
Atés el Reial Decret 1313/1988, de 28 d'octubre, pel qual es declara obligatòria l'homologació dels ciments per a la fabricació de formigons i morters per a tot tipus d'obres i productes prefabricats.  
Atesa l'Orde PRE/2829/2002, d'11 de novembre, per la que es modifiquen les referències a normes UNE que figuren en l'annex al Reial Decret 1313/1988, de 28 d'octubre.  
Atés el Reial Decret 605/2006, de 19 de maig, pel qual s'aproven els procediments per a l'aplicació de la norma UNE-EN 197-2:2000 als ciments no subjectes al marcat CE i als centres de distribució de qualsevol tipus de ciment.  
Vista la Resolució de 21 de febrer de 2006, de la Direcció General de Seguretat Industrial i Consum de la conselleria d'Empresa, Universitat i Ciència, per la qual s'autoritza a l'entitat Associació d'Investigació de les Indústries de la Construcció-AIDICO-Institut Tecnològic de la Construcció, per a actuar com a organisme de control.  
Vista l'acreditació núm. 25/C-PR047 de data 4 de febrer de 2005, atorgada per l'Entitat Nacional d'Acreditació a favor de l'entitat Associació d'Investigació de les Indústries de la Construcció-AIDICO-Institut Tecnològic de la Construcció, segons els criteris arreplegats en la norma UNE-EN 45834:1998, per a l'activitat de certificació de ciments.  
Vist que l'empresa ha presentat la documentació exigida en el Reial Decret 2200/1995, de 28 de desembre, pel qual s'aprova el Reglament de la Infraestructura per a la Qualitat i la Seguretat Industrial, i en el Decret 54/2001, de 13 de març, del Govern Valencià, pel qual es regula l'exercici de les funcions en matèria de vigilància del compliment de la legislació vigent sobre seguretat de productes, equips i instal·lacions industrials assignades als organismes de control en l'àmbit de la Comunitat Valenciana, i l'Orde de 22 de juny de 2001, de la conselleria d'Indústria i Comerç, per la qual desplega el Decret 54/2001.  
Atés que, en la documentació presentada, s'acredita que l'empresa complix amb les exigències generals establides en el Reial Decret 2200/1995 per a la seua actuació en els àmbits reglamentaris per als que se sol·licita autorització d'actuació com a organisme de control.  
Esta direcció general, resol:  
Primer  
Actualitzar provisionalment l'autorització a l'entitat Associació d'Investigació de les Indústries de la Construcció-AIDICO-Institut Tecnològic de la Construcció per a actuar com a organisme de control per a l'activitat de certificació de ciments, limitant la present autorització provisional a les actuacions de certificació de ciments fabricats en fàbrica segons el Reial Decret 1313/1988 per a ciments amb característiques addicionals: ciments resistents a sulfats segons UNE 80140-1:2001 i 1M:2006, Ciments resistents a l'aigua de mar segons UNE 80048-2:2001 i 1M:2006, ciments blancs segons UNE 80728:2001, ciments per a usos especials segons UNE 80756:2001 i ciments d'aluminat de calci segons UNE 80923:1996 amb l'abast especificat en el document d'acreditació núm. 25/C-PR047 i els seus annexos tècnics, emés per l'Entitat Nacional d'Acreditació.  
Segon  
L'entitat Associació d'Investigació de les Indústries de la Construcció-AIDICO-Institut Tecnològic de la Construcció queda autoritzada provisionalment per a actuar en els àmbits esmentats i amb les limitacions expressades en l'apartat primer de la present resolució per a tot el territori nacional, i en tot cas, per a actuar en qualsevol altra comunitat autònoma, haurà d'ajustar les seues actuacions a allò que s'ha especificat en la Llei d'Indústria 21/1992, de 16 de juliol, i el Reial Decret 2200/1995, de 23 de desembre. Addicionalment i per a l'actuació en l'àmbit de la present dins del territori de la Comunitat Valenciana, esta autorització provisional queda supeditada al compliment dels requisits complementaris o de desplegament definits en el Decret 54/2001, de 13 de març, del Govern Valencià, pel qual es regula l'exercici de les funcions en matèria de vigilància del compliment de la legislació vigent sobre seguretat de productes, equips i instal·lacions industrials assignades als organismes de control en l'àmbit de la Comunitat Valenciana, i l'Orde de 22 de juny de 2001, de la conselleria d'Indústria i Comerç, per la qual desplega el Decret 54/2001, o els que puguen ser establits per la conselleria d'Indústria, Comerç i Turisme d'esta comunitat autònoma.  
Tercer  
Basant-se en l'apartat 2.a) de l'article 43 del Reial Decret 2200/1995, s'emet la present autorització provisionalment, havent d'aportar-se en el termini de 18 mesos comptats a partir de la publicació de la present resolució en el Boletín Oficial del Estado, acreditació emesa per l'Entitat Nacional d'Acreditació com a organisme de control, en la qual es considere l'abast per al qual s'autoritza provisionalment l'entitat Associació d'Investigació de les Indústries de la Construcció-AIDICO-Institut Tecnològic de la Construcció per mitjà de la present resolució a actuar com a organisme de control.  
Quart  
Qualsevol variació de les condicions o requisits acreditats, que van servir de base per a dictar la present resolució, hauran de comunicar-se l'endemà de produir-se a esta Direcció General de Seguretat Industrial i Consum.  
Cinqué  
La present resolució deixa sense efecte a partir de la seua publicació en el Boletín Oficial del Estado, la Resolució de 21 de febrer de 2006, de la Direcció General de Seguretat Industrial i Consum de la conselleria d'Empresa, Universitat i Ciència, per la qual s'autoritza l'Entitat Associació d'Investigació de les Indústries de la Construcció-AIDICO-Institut Tecnològic de la Construcció, per a actuar com a organisme de control.  
La present resolució no és definitiva en via administrativa i contra esta podrà interposar-se recurs d'alçada davant del secretari autonòmic d'Empresa en el termini d'un mes, comptat des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 24 de maig de 2007. El director general de Seguretat Industrial i Consum: Carlos Mazón Guixot.